Hvordan skal jeg komme meg gjennom flyturen til Amsterdam?
Avhengig av hvor du reiser fra, kan flyvningen din til Amsterdam gå som smurt eller bli en kjedelig affære. Her har du noen nyttige tips som hjelper deg med å få en god start på ferien.   Hva bør pakkes i håndbagasjen?  Det er enkelt. Først bør du pakke pass, reisedokumenter, lommebok og viktige medisiner. Deretter pakker du noe som får flyturen til å gå litt raskere. Noen flotte forslag er en spennende roman og en smarttelefon med bra TV-serier. Hvis planen er å hvile øynene litt på turen, er en nakkepute og øretelefoner også praktisk å ha med seg. Til slutt kan du gjøre plass til tannbørste og våtservietter, slik at du ser bra ut når du lander.   Hva bør jeg ikke pakke i håndbagasjen?  Selv om listen over forbudte ting varierer fra flyselskap til flyselskap, kan det være lurt å ikke ta med seg noe som er skarpt, lett antennelig eller eksplosivt. For eksempel skrutrekkere, lommekniver, brennstoff og fyrverkeri. Sportsutstyr som golfkøller og andre ting som kan skade passasjerer, f.eks. pepperspray og pistoler, er heller ikke lov å ha med seg inn i kabinen.   Dette kan du ha på deg på flyet:  For å få en komfortabel flytur bør du tenke på hvilke klær du har valgt å ha på. Lagvis påkledning kan være lurt ettersom temperaturen på flyet kan variere. På den måten holder du deg god og varm hvis det blir litt for kjølig i kabinen. Stiletthæler, flippflopper og snøresko er det best å pakke i kofferten. Du bør heller ta på deg flate og behagelige sko, f.eks. joggesko. Føttene dine vil takke deg senere!  Tilstanden med navnet dyp venetrombose (DVT) er en risiko på lengre flyreiser. Den kommer av blodproppdannelser som oppstår på grunn av dårlig blodsirkulasjon. For å forhindre denne tilstanden er det lurt å gjøre fot- og benøvelser mens du sitter i setet. Det anbefales også å ha på kompresjonssokker eller -strømper av god kvalitet.